《遭乱》
明代·张嗣纲

鹰鹯时侧目，燕雀各投林。北窗高未稳，南亩大相侵。

安集期未定，流离祸正临。翻思投字者，扰攘竟何心。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。